[{"text_idx": "#000001", "text": "Su\u0308damekodud avasid Valklas eakatele uue kaasaegse maja"}, {"text_idx": "#000002", "text": "Valkla Su\u0308damekodus avati pidulikult va\u0308rskelt renoveeritud maja, mille kaasaegsetesse ja hubastesse eluruumidesse asub elama 78 eakat. Eakatekodu laienemisega lisandus Valklasse 1660 m2 pinda u\u0308hes ro\u0303dudega eluruumide ning mitmeku\u0308lgsete u\u0308hisaladega."}, {"text_idx": "#000004", "text": "Riigikogu sotsiaalkomisjoni esimees O\u0303nne Pillak ta\u0308nas so\u0303navo\u0303tuga ko\u0303iki, kes panustasid Valkla uue maja valmimisega hooldekoduteenuse ka\u0308ttesaadavamaks tegemisse. \u201cTa\u0308nu teile saavad paljud pered tuua enda hooldusteenust vajavad la\u0308hedased siia ning ja\u0308tta nad rahuliku su\u0308damega teie hoolde,\u201d u\u0308tles Pillak. Valkla uue maja teevad tema so\u0303nul eriliseks arvukad individuaalsed toad, mis vo\u0303imaldab eakatel sotsiaaliseerumise ko\u0303rval ka iseendaga olla. \u201cKui mujal maailmas on privaatsed eluruumid hooldekodus pigem tavalised, siis Eestis neid veel napib. Siin majas on aga need u\u0308ksi olemise toad olemas ning see on kindlasti suur samm edasi, et eakatele hubasemat ja kodusemat tunnet luua,\u201d lisas Pillak."}, {"text_idx": "#000006", "text": "Su\u0308damekodude no\u0303ukogu esimehe Martin Kuke so\u0303nul loovad Su\u0308damekodud u\u0308le Eesti va\u0308a\u0308rika vanaduspo\u0303lve veetmiseks juurde ja\u0308rjesti uusi eakatekodu kohti. \u201cValkla Su\u0308damekodu asub hinnatud merea\u0308a\u0308rses piirkonnas Kuusalu vallas, mis pakub turvalist vananemise vo\u0303imalust va\u0308ikeses kogukonnas. Vastrenoveeritud majatiib teeb to\u0308o\u0308tajatele ho\u0303lpsamaks eakate parima toetamise ning loob hubased ning ko\u0303igi mugavustega kodud eakatele. Kokku hakkab koos uue majaga Valkla Su\u0308damekodus olema senise 70 koha asemel elama ligi 150 kohta,\u201d lisas Martin Kukk."}, {"text_idx": "#000007", "text": "Renoveerimisto\u0308id la\u0308biviinud Klavan & Klavan OU\u0308 juhatuse liikme Dzintar Klavani so\u0303nul on ettevo\u0303ttel ehitusto\u0308id plaanipa\u0308raselt u\u0308leandnuna ro\u0303o\u0303m panustada ja\u0308rjekordse ta\u0308napa\u0308evase Su\u0308damekodu maja valmimisse. \u201cMeie jaoks on tegemist juba mitmenda eakatekodu ehitus- ja renoveerimisto\u0308o\u0308ga ning isea\u0308ranis tervitatav on na\u0308ha uute kvaliteetsete elukeskkondade arendustegevust ka va\u0308ljaspool Tallinna,\u201d u\u0308tles Klavan."}, {"text_idx": "#000008", "text": "Kui on soov Valklasse eakatekodukohta saada, peab Valkla Su\u0308damekodu juhataja Elge Ha\u0308rma so\u0303nul kannatust varuma. \u201cOleme kogu meeskonnaga ja ka meie elanikega oodanud uue maja valmimist va\u0308ga \u2013 uued ja kaasaegsed ruumid, paremad elu- ning to\u0308o\u0308tingimused teevad meid ko\u0303iki ro\u0303o\u0303msaks. Soovin su\u0308damest ta\u0308nada ko\u0303iki, kes aitasid kaasa selle suure to\u0308o\u0308 valmimisele,\u201d ra\u0308a\u0308kis Elge Ha\u0308rma, ning lisas, et huvi va\u0308rskelt renoveeritud ruumidesse eakatekodu koha saamiseks on a\u0308a\u0308rmiselt suur. \u201cPraegu hooldereformi valguses on surve eakatekodudele u\u0308le Eesti va\u0308ga suur, ka meie pole erand ning ta\u0308na on kogu maja praktiliselt komplekteeritud,\u201d nendib Ha\u0308rma."}, {"text_idx": "#000011", "text": "2022. aastast Valklas tegutsev Su\u0308damekodu pakub u\u0308ldhooldusteenuse ko\u0303rval hooldust ka dementsusega inimestele ning intervallteenust eakate lu\u0308hiajaliseks toetamiseks na\u0308iteks talvisel perioodil. Majas tegutsevad oma ko\u0308o\u0308k ja ilusalong, avaral o\u0303uealal on istumisnurgad ja va\u0308lijo\u0303usaal. Lisaks tavapa\u0308rasele personalile toimetavad majas veel hingehoidja, perearst, tegevus- ja fu\u0308sioterapeudid."}, {"text_idx": "#000012", "text": "Su\u0308damekodud on Eesti suurim hooldusteenuse pakkuja \u2013 gruppi kuulub 10 eakatekodu u\u0308le Eesti, kus elab enam kui 700 eakat. Su\u0308damekodudes to\u0308o\u0308tab kokku ligi 400 spetsialisti u\u0308le Eesti. Su\u0308damekodude eesma\u0308rk on rajada uusi kaasaegseid elukeskkondi, kus turvaliselt ja mugavalt vanaduspo\u0303lve veeta. Hoogsalt arendatakse nii uusi kui olemasolevaid eakatekodusid \u2013 aasta lo\u0303puks valmib juurdeehitus Lihula Su\u0308damekodus ning 2024. aasta juulis ta\u0308iesti uue Tartu Su\u0308damekodu esimene etapp Raadil."}]